উত্তর কোরিয়া-দক্ষিণ কোরিয়া সম্পর্ক
২০১৭ সালে মুন জায়ে-ইন দক্ষিণ কোরিয়ার রাষ্ট্রপতি নির্বাচিত হন এবং সানশাইন নীতিতে ফিরে যাওয়ার প্রতিশ্রুতি দেন। ২০১৮ সালের জন্য তার নতুন বছরের ভাষণে, উত্তর কোরিয়ার নেতা কিম জং-উন দক্ষিণ কোরিয়ায় আসন্ন শীতকালীন অলিম্পিকে একটি প্রতিনিধি দল পাঠানোর প্রস্তাব দেন। প্রায় দুই বছর পর সিউল-পিয়ংইয়ং হটলাইন পুনরায় চালু করা হয়। উত্তর ও দক্ষিণ কোরিয়া অলিম্পিকের উদ্বোধনী অনুষ্ঠানের একসঙ্গে মার্চ করে এবং মহিলাদের আইস হকির একটি খেলা মাঠে গড়ায়। অ্যাথলেটদের পাশাপাশি, উত্তর কোরিয়া, কিম জং-উনের বোন কিম ইয়-জং এবং প্রেসিডেন্ট কিম ইয়ং-নাম এবং সামজিয়েন অর্কেস্ট্রা সহকারে একটি উচ্চ পর্যায়ের প্রতিনিধি দল পাঠায় যা অভূতপূর্ব ছিল। প্রতিনিধিদল উত্তর কোরিয়া ভ্রমনের জন্য রাষ্ট্রপতি মুন কে আমন্ত্রণ জানায়। কিছু রাজনৈতিক বিশ্লেষক কিম জং-উনের পদক্ষেপে "সঠিকটা" সম্পর্কে সন্দেহ প্রকাশ করেছেন।
উত্তর কোরিয়া জাতীয় ফুটবল দল
উত্তর কোরিয়া জাতীয় ফুটবল দল হচ্ছে আন্তর্জাতিক ফুটবলে উত্তর কোরিয়ার প্রতিনিধি। দলটি ফিফার কাছে পরিচিত হলেও বাইরের বিশ্বে এটি নামেই বেশি পরিচিত।। দলটির নিয়ন্ত্রক সংস্থা উত্তর কোরিয়া ফুটবল অ্যাসোসিয়েশন। দলটি এখন পর্যন্ত দুইবার ফিফা বিশ্বকাপ খেলার যোগ্যতা অর্জন করেছে। প্রথম বার তাঁরা খেলেছিলো ১৯৬৬ সালে, এবং দ্বিতীয়বার ২০১০ ফিফা বিশ্বকাপে। বিশ্বকাপে দলটির সর্বোচ্চ সাফল্য কোয়ার্টার ফাইনাল পর্যন্ত। ১৯৬৬ সালের বিশ্বকাপে দলটি এ যোগ্যতা অর্জন করে। আঞ্চলিক প্রতিযোগিতা এশিয়ান কাপেও দলটি ২ বার (১৯৮০ ও ১৯৯২) অংশগ্রহণ করেছে। এশিয়ান কাপে দলটির সর্বোচ্চ সাফল্য ১৯৮০ সালে চতুর্থ স্থান লাভ। বর্তমান দলটির বেশিরভাগ খেলোয়াড় হচ্ছে কোরীয় ও কোরিয়ায় জন্ম নেওয়া জাপানী বংশোদ্ভূত।